สมเด็จพระราชาธิบดีคาร์ลที่ 16 กุสตาฟแห่งสวีเดน

สมเด็จพระราชาธิบดีคาร์ลที่ 16 กุสตาฟ () ทรงเป็นประมุของค์ปัจจุบันแห่งราชอาณาจักรสวีเดน เสด็จพระราชสมภพเมื่อวันที่ 30 เมษายน พ.ศ. 2489 เป็นพระโอรสในเจ้าชายกุสตาฟ อดอล์ฟ ดยุกแห่งเวสเตร์บอตเติน มกุฎราชกุมารในขณะนั้นและเจ้าหญิงซิบิลลาแห่งซัคเซิน-โคบวร์คและโกทา พระราชมารดาของพระองค์เป็นพระราชปนัดดาในสมเด็จพระราชินีนาถวิกตอเรีย เสด็จเถลิงถวัลยราชสมบัติเป็นสมเด็จพระราชาธิบดีแห่งสวีเดนเมื่อวันที่ 15 กันยายน พ.ศ. 2516 ทั้งนี้ พระองค์ยังทรงมีศักดิ์เป็นพระญาติชั้นที่ 1 ในสมเด็จพระราชินีนาถมาร์เกรเธอที่ 2 แห่งเดนมาร์ก มีพระราชบิดาและพระราชมารดาทูลหัวคือ
คิงเฟรเดอริกที่ 9 และ ราชินีอิงกริด
 สมเด็จเจ้าฟ้าชายมกุฎราชกุมารแห่งนอร์เวย์
 สมเด็จเจ้าฟ้าหญิงมกุฎราชกุมารีแห่งเนเธอร์แลนด์
คิงกุสตาฟที่ 5
ฟรีดริช-โจเซียส
เจ้าฟ้าชายกุสตาฟ อดอล์ฟ และ ลูอีส เมานต์แบ็ตเทน
เคานต์ฟอลเกอ และ เคาน์เตสมารี

พระชนม์ชีพวัยเยาว์ 
เจ้าชายคาร์ล กุสตาฟ ประสูติ ณ พระราชวังพาวิลเลียนในสต็อกโฮล์ม เป็นพระโอรสพระองค์สุดท้องและพระองค์เดียวใน เจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบูร์กและโกทา โดยแรกพระราชสมภพทรงพระอิสริยยศที่ เจ้าชายคาร์ล กุสตาฟ ดยุกแห่งเยมต์ลันด์

เสด็จเถลิงถวัลยราชสมบัติ 
เจ้าชายกุสตาฟ อดอล์ฟ ดยุกแห่งเวสเตร์บอตเติน ผู้เป็นพระราชบิดาได้ทิวงคตก่อนสืบราชสันตติวงศ์ ณ กรุงโคเปนเฮเกน ประเทศเดนมาร์ก ทำให้พระองค์ต้องรับหน้าที่รัชทายาทแห่งสวีเดนแทนพระราชบิดา ต่อมาสมเด็จพระเจ้ากุสตาฟที่ 6 อดอล์ฟแห่งสวีเดน พระราชอัยยกาได้สวรรคตพระองค์จึงเสด็จครองราชย์เป็น สมเด็จพระราชาธิบดีแห่งราชอาณาจักรสวีเดน

อภิเษกสมรส 

พระองค์ทรงเสกสมรสกับ นางสาว ซิลเวีย เรนาทอ แซเมอลัธ (ภายหลัง คือ สมเด็จพระราชินีซิลเวียแห่งสวีเดน) เมื่อวันที่ 19 มิถุนายน พ.ศ. 2519 ซึ่งสาเหตุที่ต้องเสกสมรสหลังจากขึ้นครองราชย์แล้วนั้น ก็เพื่อมิให้เสียสิทธิ์ในการสืบราชบัลลังก์ ปัจจุบันทรงมีพระราชโอรส-ธิดารวม 3 พระองค์
 เจ้าหญิงวิกตอเรีย มกุฎราชกุมารีแห่งสวีเดน
 เจ้าชายคาร์ล ฟิลิป ดยุกแห่งแวร์มลันด์ (*อดีตมกุฎราชกุมารแห่งสวีเดน)
 เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์

พระราชนัดดา 
พระองค์และ สมเด็จพระราชินีซิลเวียแห่งสวีเดน ทรงมีพระราชนัดดา รวม 8 พระองค์ ดังนี้
พระบุตรใน เจ้าฟ้าหญิงมกุฎราชกุมารี
 เจ้าหญิงเอสแตล ดัชเชสแห่งเอิสเตร์เยิตลันด์ 
เจ้าชายออสการ์ ดยุกแห่งสกอเน
พระบุตรใน เจ้าฟ้าชาย ดยุกแห่งแวร์มลันด์
เจ้าชายอเล็กซันเดอร์ ดยุกแห่งเซอเดร์มันลันด์
เจ้าชายกาเบรียล ดยุกแห่งดัลลันด์
เจ้าชายยูเลียน ดยุกแห่งฮัลลันด์
พระบุตรใน เจ้าฟ้าหญิง ดัชเชสแห่งเฮลซิงลันด์และเยสตริคลันด์
เจ้าหญิงเลโอนอร์ ดัชเชสแห่งกอตลันด์
เจ้าชายนีโคลัส ดยุกแห่งโอเงร์มันลันด์
เจ้าหญิงอาเดรียน ดัชเชสแห่งเบลคิงเงอร์

เครื่องราชอิสริยาภรณ์ไทย 
 พ.ศ. 2546 -  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) 23 กุมภาพันธ์ พ.ศ. 2546 ในโอกาสเสด็จฯ เยือนประเทศไทยอย่างเป็นทางการในฐานะพระราชอาคันตุกะส่วนพระองค์
 พ.ศ. 2551 -  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ

พระราชวงศ์

ดูเพิ่ม 
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์

อ้างอิง 

 Ordenskalender 1969 & 1975, Riksmarskalksämbetet, Stockholm.

แหล่งข้อมูลอื่น 

 Ancestry of Queen Silvia of Sweden
 Royal Court of Sweden  - Official site
 UNSG Ban Ki-Moon Lays Wreath Honouring Dag Hammarskjold of 1 October 2009 and UN Secretary-General with King Carl XVI Gustaf of Sweden

คาร์ลที่ 16 กุสตาฟ
คาร์ลที่ 16 กุสตาฟ
ค
ผู้ได้รับเครื่องราชอิสริยาภรณ์ ร.ม.ภ.
ดยุกสวีเดน
มกุฎราชกุมารแห่งสวีเดน